CELEX: 62009TN0120
Language: sk
Date: 2009-03-27 00:00:00
Title: Vec T-120/09: Žaloba podaná 27. marca 2009 — Phoenix-Reisen a DRV/Komisia

5.12.2009   
            
            
               SK
            
            
               Úradný vestník Európskej únie
            
            
               C 297/21
            
         Žaloba podaná 27. marca 2009 — Phoenix-Reisen a DRV/Komisia
   (Vec T-120/09)
   2009/C 297/31
   Jazyk konania: nemčina
   
      Účastníci konania
   
   
      Žalobcovia: Phoenix-Reisen GmbH (Bonn, Nemecko) a Deutscher Reiseverband eV (DRV) (Berlín, Nemecko) (v zastúpení: R. Gerharz a A. Funke, Rechtsanwälte)
   
      Žalovaná: Komisia Európskych spoločenstiev
   
      Návrhy žalobcov
   
   
               —
            
            
               zrušiť rozhodnutie žalovanej z 13. februára 2009, ktorým odmietla zakročiť proti štátnej pomoci poskytnutej Spolkovou republikou Nemecko formou platieb pre podniky v platobnej neschopnosti,
            
         
               —
            
            
               prípadne, zmeniť žalobu o neplatnosť na žalobu na nečinnosť, ak by Súd prvého stupňa zastával názor, že v predmetnej veci je vhodnou formou žaloby žaloba na nečinnosť.
            
         
      Žalobné dôvody a hlavné tvrdenia
   
   Žalobcovia napádajú list Komisie D/50594 z 13. februára 2009, ktorý sa týka ich sťažnosti v súvislosti s platbami pre podniky v platobnej neschopnosti, ako aj obstarávaním prostriedkov na platby pre podniky v platobnej neschopnosti v Spolkovej republike Nemecko (CP 79/2007 — Údajná pomoc formou platieb pre podniky v platobnej neschopnosti). V tomto liste Komisia opätovne zastáva názor, že nedošlo k porušeniu predpisov o štátnej pomoci.
   Na odôvodnenie svojej žaloby žalobcovia tvrdia, že sa vytýkané opatrenia nedajú odôvodniť smernicou 80/987/EHS (1). Ďalej tvrdia, že odmietnutie Komisie zakročiť proti údajnej nezrovnalosti je v rozpore s právom Spoločenstva. Toto odmietnutie nemožno odôvodniť ani rozhodnutiami, ktoré prijal Bundessozialgericht.
   
      (1)  Smernica Rady z 20. októbra 1980 o aproximácii právnych predpisov členských štátov, vzťahujúcich sa na ochranu zamestnancov v prípade platobnej neschopnosti ich zamestnávateľa (Ú. v. ES L 283, s. 23; Mim. vyd. 05/001, s. 217).